
Gazdag jellemábrázolás, ellentétes figurák A varázsfuvolában

A dolgozat bevezetőjében szó van a XVIII. századi színházról, A varázsfuvola előzményeiről és annak szabadkőműves gondolatairól.. A bécsi közönség számára a látványosság és a történet regényessége a színdarab sikerét nagymértékben meghatározta. Venzel Müller „Kaspar der Fagottist” című szabadító operáját 1791. június elején mutatták be a Freihaustheaterrel konkurens Leopoldstadti Színházban. A főrész a szereplők jellemvonásait elemzi, elsősorban a mozarti zene karakterizálása, másodsorban Schikaneder szövegkönyve alapján. Mitől olyan összetett Az Éj Királynőjének szerepe? Az Éj Királynőjének híres d-moll áriájában (No. 14.) a bosszú öröme szólal meg. Boldog, euforikus állapotban van, hogy lányát büntetheti, és az szenved. A harag szívből jövő, de ez az érzés az amorális világ képviselőjének olyan, mint egy tiszta szerelem a morális világban. Staccatóival a háromvonalas oktávban kikacagja lányát, hogy az mind testileg, mind lelkileg szerencsétlenül szenved. A szenvedélyes vihar itt csúcsosodik ki.
Mitől sokrétű Mozart karakterábrázolása? Milyen ellentétektől színes a mű? Milyen világok fonódnak össze A varázsfuvolában? Az összegzésben a daljáték mondanivalójáról olvashatunk. . A daljáték két nagy kérdése: Mi a férfi sorsa? Mi a nő sorsa? – A dolgozat megpróbálja értelmezni az e kérdésekre adott mozarti válaszokat.ozart A varázsfuvolában a szerelmet tisztábbnak, magasabb rendűnek ábrázolja, mint az eddig írt operáiban. Goethe szavai Mozartról: „A szerző igazán értett a művészethez, valódi kontrasztokat teremtett, nagy színházi-drámai hatásokat.”



